Диъ шо долучу хенахь дуьйна кхиийна девешин, вице-канцлеран Воронцов Михаил Илларионовичан, хӀусамехь. «ТӀехдика», оцу хенан кхетамашца, «цӀена французийн» кхиор (шичица Анница цхьаьна) мотт Ӏамор а, хелхарш Ӏамор, сурт дилла Ӏамор а дара. «ХӀума нисдалар бахьнехь» (Екатерина цомгуш хилла кхартанаш олучу лазарх, иза «хьажийра эвла, Петарбухан  вуьрхӀитта чаккхарма гена») иза марзъелира жайнаш дешаре, цунах хилира шен заманахь уггаре дешна болчу зударех цхьаъ. Цуьнан хьомен яздархой бара Бейль, Монтескьё, Вольтер, Буало, Гельвеций. Цуьнан дешаре болу безамах хиина, оцу заманан керла литература йохьуьйтура цунна И. И. Шуваловс.